Vocabulari de suport | LaRambla\nVocabulari de suport\nEn les presentacions de les inundacions històriques pot haver-hi certes paraules tècniques que aquí expliquem breument:\nAdvecció: Transport de calor i de vapor d’aigua per mitjà del moviment horitzontal de l’aire. Pot ser freda o càlida, seca, humida…\nCAPE: Índex relacionat amb la disponibilitat energètica de l’ambient per permetre el desenvolupament de moviments verticals en el seu interior i, com a conseqüència, la formació de núvols convectius si les condicions d’humitat són favorables.\nCizalladura del vent: és la diferència de velocitat del vent i/o la seva direcció, entre diferents punts dins l’atmosfera. Pot ser vertical o horitzontal.\nConvecció: Transport d’energia calorífica d’uns punts a uns altres d’un fluid (líquid o gas), causats per les diferències de densitat combinades amb l’acció de la gravetat, generant així fluxos de corrent. Un exemple de fenomen meteorològic per convecció poden ser les tempestes d’estiu la qual el terra està més càlid que l’ambient i l’aire càlid ascendeix generant un flux de corrent vertical, s’inestabilitza i acaba, de vegades, generant núvols convectius associats a tempestes.\nEscala de Mercalli: és una escala de 12 punts desenvolupada per a avaluar la intensitat dels terratrèmols a partir dels danys causats a diferents estructures. Deu el seu nom al físic i geòleg l’italià Giuseppe Mercalli.\nEscala sinòptica: Escala on es registren aquells fenòmens que poden durar entre dies i mesos i que tenen un abast entre 2.000 km i 10.000 km. En aquesta escala s’inclouen la major part d’anticiclons, ones frontals i depressions. Normalment les prediccions meteorològiques es fan a aquesta escala.\nDorsal: Zona atmosfèrica flanquejada per dues depressions per tant, té pressions més altes que les zones veïnes del mateix nivell. En un mapa sinòptic té forma de U invertida. Se sol situar sobre un anticicló.\nEscorriment: Escolament de l’aigua de la pluja que no és interceptada, detinguda, evaporada o infiltrada i que flueix sobre els vessants. Sol produir-se en sòls saturats o terres cimentats.\nInestabilitat: Situació atmosfèrica que afavoreix als moviments verticals ascendents d’una massa d’aire. Normalment està associada amb un descens notable de la temperatura a mesura que augmenta l’altura.\nIsohieta: Línia imaginària que uneix els punts amb idèntica precipitació en un període determinat.\nKt (knot) nusos: Unitat de mesura de la velocitat de vent, 1 kt = 1.852 km/h.\nMassa d’Aigua Precipitable (MAP): És la massa de vapor d’aigua existent en una columna vertical de secció unitat a l’atmosfera.\nMapa d’altura o d’isohipses: Els mapes d’isohipses son mapes que uneixen punts on l’altitud geopotencial (similar a la altitud geomètrica) té el mateix valor de pressió. Els més freqüents són el mapa de 500hPa (a uns 5600m, que va bé per estudiar la configuració de pressions sense la influència de la superfície) i el de 800hPa (1600m, que ens permet veure les irrupcions d’aire a nivells mitjans), n’existeixen a altres nivells.\nMesoescala: Escala on es registren aquells fenòmens meteorològics que poden durar entre hores i dies i que tenen un abast entre 2 km i 2.000 km. En aquesta escala s’inclouen alguns fronts i depressions i també tempestes. És molt important per realitzar prediccions en llocs on l’orografia és molt accidentada o la influència del mar és important, com és el cas de Catalunya.\nPluviògraf de sifó: Aparell que consta d’un dipòsit cilíndric, que rep a través d’un tub l’aigua de pluja recollida per un embut exterior. Dins el dipòsit es troba un flotador perllongat per una tija vertical, que suporta directament el braç que porta el plomí inscriptor. A mesura que el dipòsit s’omple, el flotador va pujant i el plomí amb ell. Quasi des del fons del dipòsit surt un tub corbat en forma de sifó, en què la branca ascendent arriba just al nivell més alt que es vol arribar, que és correspon amb una quantitat de pluja de 10 mm. Quan l’aigua del dipòsit arriba a aquest nivell es buida completament. Si llavors continua plovent, torna ha començar de nou la pujada.\nPluviògraf tipus jardí: Aparell pluviògraf que mesura la intensitat de precipitació, és similar al pluviògraf de sifó.\nSituació en omega: Situació que s’observa en el mapa de 500hPa. Si ens centrem a la Península Ibèrica, l’eix central de la llengua se situa sobre Catalunya o a l’E. Per tant, hi ha vents de component S, cosa que afavoreix l’entrada d’aire càlid i el fre de la pertorbació. D’altra banda, la presencia del solc a l’O, afavoreix la formació de tempestes a la seva dreta. La configuració esta forcada per la presencia de l’anticicló europeu. És una situació associada inundacions ja que els registres de pluja solen ser abundants o molt abundants.\nTàlveg Si bé en principi el corrent general de l’oest hauria de seguir els paral·lels (circulació zonal), usualment s’ondula. els mínims (pansa de Nord a Sud) s’anomenen tàlvegs. La part anterior d’un solc és una zona propícia per a la formació de nuvolositat i fins i tot fortes pluges, si es donen les condicions adequades. Es detecten en els mapes d’altura i solen estar relacionats amb la presència de depressions.\nTorbonada: Una torbonada és un fenomen meteorològic en el curs del qual la velocitat del l vent s’incrementa de manera sobtada i marcada amb un canvi net de la direcció del vent de 45 a 90º, i que dura pocs minuts. Sol estar associat amb una meteorologia activa, com ara pluges, tempestes o nevades intenses. Una configuració típica de la torbonada són les línies de tempestes es desenvolupen davant d’un front fred o d’un comellar meteorològic molt marcat i es poden desplaçar més de pressa que aquest.\nTroposfera: Capa de l’atmosfera que s’estén des de la superfície terrestre fins a la tropopausa i que té un gruix d’uns 10 km.\nMés vocabulari a: DICCIONARI DE RISCOS NATURALS\nEsta entrada se publicó en Vocabulari de suport y está etiquetada con vocabulari tècnic en diciembre 4, 2012 por laramblablog.\n← Seguretat i emergències Entrada siguiente →


Programa “Vacances en Família” de la XANASCAT – DIXIT Centre de Documentació de Serveis Socials\nPrograma “Vacances en Família” de la XANASCAT\nPublicat per DIXIT Centre de Documentació de Serveis Socials on 30 gener 2018\nEl 5 de febrer és l’últim dia per preinscriure’s al programa “Vacances en Família” de la xarxa d’albergs de la Generalitat, una iniciativa de l’Agència Catalana de la Joventut, que compta amb el suport de la Direcció General de Famílies, i que està adreçada a totes les famílies catalanes amb fills i filles menors d’edat. L’objectiu és potenciar el lleure familiar compartit entès com una pràctica educativa, i afavorir la convivència dels membres de la unitat familiar i amb la resta de famílies participants.\nEnguany el programa arriba a la catorzena edició amb una oferta de 59.300 places per a un total de 11.584 famílies amb fills menors de 18 anys. S’ofereixen estades de 2, 3, 4 i 7 nits repartides entre la Setmana Santa, l’estiu, els diversos ponts al llarg de l’any i els caps de setmana des del mes de març de 2018 fins al de febrer de 2019. Als albergs, les famílies que facin una estada superior a dues nits, poden gaudir d’activitats i espectacles, de caire cultural, animació musical, tallers o descoberta de l’entorn natural per compartir i aprendre a través del lleure.\nIgualtat d’oportunitats per a totes les famílies\nEl Departament de Treball, Afers Socials i Famílies té com a objectiu que les famílies catalanes puguin gaudir d’un espai de lleure en família. I també que la xarxa d’albergs públics estiguin a l’abast de les diferents realitats socials de Catalunya, posant especial atenció en aquells col·lectius que tenen més dificultats per gaudir d’uns dies de lleure en família.\nPer això, i per segon any consecutiu, “Vacances en Família” incorpora cinc subprogrames que oferiran l’estada becada o totalment gratuïta a: famílies en situació de vulnerabilitat que es troben en risc d’exclusió social, famílies acollidores, famílies amb un gran nombre d’integrants, famílies del programa Respir (que tenen fills amb discapacitat) i a dones víctimes de violència masclista.\nAquestes famílies tenen reservada la plaça al marge del procés de preinscripcions, gràcies a la iniciativa pilotada per la Direcció General de Famílies a través de la col·laboració amb les entitats socials que gestionen l’acompanyament d’aquestes persones. També es destinaran places per a un miler de famílies monoparentals, que a banda del descompte previst, tindran garantides les places per poder participar al programa.\nUna altra de les iniciatives inclusives del programa és la possibilitat que tenen els familiars majors de 65 anys de participar-hi gaudint d’una tarifa reduïda. D’aquesta manera es potencien les relacions intergeneracionals i es reforcen els vincles dins de les famílies.\nPer a més informació i per fer la vostra preinscripció podeu visitar el lloc web del programa. També podeu consultar el llibret informatiu amb tots els albergs que hi participen i les estades que ofereixen. El 7 de febrer, se celebrarà el sorteig públic a partir del qual s’adjudicaran les places definitives.\nEntrada prèvia Les xifres de DIXIT l’any 2017\nEntrada següent Cuida’m: targeta sanitària per a persones d’alta fragilitat relacional


El president del BCE se suma a les veus que demanen mesures que fomentin el creixement\nEl president del Banc Central Europeu, Mario Draghi, es postula a favor d'un pacte pel creixement, en lloc de focalitzar-se només en polítiques d'austeritat. És a dir, reactivar l'economia sense deixar de banda la consolidació fiscal, que ha qualificat d'inevitable. Draghi se suma, doncs, a les veus de diversos dirigents europeus que les últimes setmanes han coincidit a demanar polítiques dirigides a promoure el creixement.\nRedacció 26/04/2012 - 07.15 Actualitzat 26/04/2012 - 10.31\nEl president del Banc Central Europeu, Mario Draghi (Foto: EFE)\nAmb l'objectiu d'activar l'economia, el president del Banc Central Europeu, Mario Draghi, ha demanat als socis comunitaris un pacte sobre el creixement, en la línia del pacte fiscal de finals de març. D'aquesta manera, Draghi aposta no només per l'austeritat per sortir de la crisi: "Ja tenim un pacte fiscal, el que ara tinc més al cap és tenir un pacte pel creixement".\nEl candidat socialista a les eleccions presidencials franceses, François Hollande, que al llarg de tota la campanya electoral ha fet seu aquest missatge, ha lloat la postura de Draghi i l'ha considerat un reforç de la seva pròpia tesi. Tot i insistir que la seva intenció no és enfrontar-se amb la cancellera alemanya sobre aquesta qüestió, Hollande ha deixat clara la seva disposició a mantenir un diàleg ferm amb ella i a no dissimular les divergències.\nAquesta onada de veus en favor de mesures que fomentin el creixement es pot posar de manifest avui, a la conferència econòmica que se celebra a Brussel·les i que pot marca un gir en la política econòmica de la UE. Els presidents del Consell Europeu, Herman van Rompuy, i de la Comissió Europea, José Manuel Durao Barroso, i els primers ministres d'Itàlia, Mario Monti, i Bèlgica, Elio Di Rupo, participaran en aquest fòrum, on tenen previst apostar per aquest canvi de rumb.\nEn aquest context, els comptes que ha presentat la Comissió Europea per al 2013 creixen un 7% perquè s'ha de pagar als Estats membres inversions que han avançat.


L’Ajuntament de Calella condemna la brutalitat policial de l’Estat espanyol a Catalunya | Ràdio Calella Televisió\nL’Ajuntament de Calella condemna la brutalitat policial de l’Estat espanyol a Catalunya\nEl ple de l’Ajuntament de Calella va aprovar ahir al vespre durant una sessió extraordinària una moció de condemna a la brutalitat policial de l’Estat a Catalunya. El text, que va ser consensuat pels grups municipals del PDeCAT, ERC i la CUP, condemna de forma enèrgica, alta i clara tota la violència generada per l’Estat espanyol contra els ciutadans catalans que volen decidir i exercir la democràcia. També es reconeix i s’agraeix l’actitud valenta i de compromís dels més de dos milions de persones que aquest diumenge 1 d’octubre van expressar la seva opinió a les urnes i, en especial, a els persones que van veure el seu dret usurpat.\nLa moció aprovada conté sis acords, entre els quals mostrar la solidaritat amb els ajuntaments dels municipis afectats pels danys provocats per la violència policial i amb les persones que han resultat ferides. Exigir al ministeri de l’Interior el rescabalament pels danys materials causats pels cossos de seguretat de l’Estat en la seva actuació desmesurada a Catalunya. Exigir la dimissió de tots els càrrecs polítics implicats en l’exercici de la violència d’Estat i de la vulneració dels drets humans a Catalunya. També, tal i com va fer hores abans el president Puigdemont, la moció exigeix la retirada immediata dels efectius policials dels cossos de l’Estat que van ser destinats a Catalunya per reprimir el referèndum. Els dos últims punts de la moció passen, d’una banda, per la condemna enèrgica de l’actuació dels cossos de seguretat de l’Estat la nit de l’1 d’octubre a Calella davant d’un grup de manifestants i en la qual agents vestits de paisà van carregar contra els concentrats davant l’Hotel Vila provocant 14 ferits, 4 dels quals amb atenció hospitalària. I de l’altra, per comunicar l’acord a l’Associació Catalana de Municipis, l’Associació de Municipis per la Independència, al Ministeri de l’Interior, la delegació del Govern espanyol a Catalunya i a la subdelegació corresponent.\nLa moció va tirar endavant amb 12 vots favorables i 3 abstencions, les dues dels regidors del PSC i la del regidor de Calella en Comú.\nEl regidor del PSC, Josep Torres, i el de Calella en Comú, Sebastián Tejada, van mostrar el seu desacord amb un apartat de la moció en què s’explicita que els ajuntaments i els càrrecs electes seran fidels al compromís de la gent i a allò que decideixin les institucions catalanes, Govern de la Generalitat i Parlament de Catalunya.\nVisiblement emocionat, Josep Torres va condemnar la violència que, deia textualment, «era evitable de totes totes i absurda». El regidor del PSC va remarcar que el seu partit no està per la via unilateral ni per la judicialització de la política.\nEl regidor de Calella en Comú justificava la seva abstenció dient que el compromís de la moció havia de ser més ampli que amb la Generalitat i el Parlament de Catalunya. Sebastián Tejada mostrava el seu acord en el fons però no en la forma de la moció.\nPer la seva banda, la portaveu d’ERC, Cristina Gómez, feia un agraïment a l’alcaldessa per haver convocat el ple extraordinari davant dels moments històrics que viu el país. Segons Gómez, l’esperit de la moció és el reflex del que és Catalunya com a país. Va mostrar el seu suport per totes les persones ferides durant les càrregues policials de diumenge.\nPer últim, l’alcaldessa va recordar un dels seus missatges més repetits aquestes últimes setmanes que és que les urnes no divideixen sinó que uneixen i que votar no és delicte.\nMontserrat Candini va destacar que els fets que han ocorregut a Catalunya responen a una operació dissenyada pel president espanyol, Mariano Rajoy, i la vicepresidenta, Soraya Sáenz de Santamaria.\nEl ple va estar marcat per dues absències. La del tinent d’alcaldia de Ciutadania, Xavier Arnijas, i la del regidor del PP, Josep Maria Pérez Basart.\nSegüent S’inicia una marxa lenta amb tractors per la nacional II\nAnterior Comunicat de Ràdio Calella TV


Sense castell de 9 sols ha faltat el pilar (27/10/2011) | El fet casteller vist pel TETE\n« Qui no cau no s’aixeca (20/11/2011)\nDia de la Colla 2011 »\nSense castell de 9 sols ha faltat el pilar (27/10/2011)\ndiumenge, 27 Novembre 2011 per Tete\nTot i que havia moltes ganes de tornar-hi de 9 i portar el 4 de 9 amb folre a l’actuació de la Diada dels Minyons de Terrassa, després de la caiguda del diumenge passat a Gràcia i les baixes que havia comportat, hi havia masses condicionants en contra per una colla tant limitada pel que fa als efectius com som els Castellers de Barcelona actualment. I per això l’objectiu de la diada no era un altre que tornar a descarregar la tripleta de vuit i afegir el pilar de sis, objectiu menor que no pas un castell de 9, però que està a l’abast de molt poques colles.\nHem quedat a Plaça Catalunya per agafar el tren cap a Terrassa. Ens hem pogut asseure tranquil·lament per a preparar les pinyes dels castells, abans que a Provença hi pugés el tsunami gris, tal i com ells mateixos s’han definit.\nUn cop a Terrassa i amb 3/4 de la feina feta ha tocat la tradicional parada al Frankfurt Vallès i aquesta vegada (miracle!) no m’he tacat. Sortim del Vallès, anem cap a la Plaça Vella, i un cop ja hem localitzat el Miquelet cap a plaça que hi falta gent.\nAl sortir tercers hem vist els dos intents de 3 de 10 amb folre i manilles dels Minyons de Terrassa (bé, jo no els he vist que estava a la soca) i el 5 de 8 de Sants. Quan ha estat el nostre torn hem muntat ràpidament la pinya del 3 de 8, però hem hagut de desmuntar el primer peu. A la segona ha estat la bona i el castell ha pujat amunt amb una pinya molt solida però el tronc no estava còmode ja que des de baix es sentien masses indicacions, tot i així el castell s’ha carregat i una bona defensa ha permès descarregar el cinquè 3 de 8 de la temporada.\nA la segona ronda ha estat el torn del 2 de 8 amb folre. Amb una soca sòlida, el folre ha pujat i ha pogut treballar de forma còmode en tot moment amb un tronc que ha estat sòlid i una canalla que ha estat excelent. En resum, castell descarregat, segurament el millor dels quatre descarregats d’aquest any, i que deixa en anècdota el carregat fa una setmana a Gràcia. A destacar que de nou hi ha hagut debuts en aquest castell, tot i que finalment el Txory no s’ha estrenat de crossa si que ho ha fet el Pol de segon vent.\nA la tercera ronda no valia badar i tocava descarregar el castell en principi més fàcil, el 4 de 8, el castell de vuit més sovintejat aquesta temporada. El primer peu l’hem hagut de desmuntar però al segon el castell si que ha tirat amunt, i tot i que amb canvis respecte a l’alineació titular, el castell ha estat controlat en tot moment demostrat la solvència en aquesta estructura i l’àmplia gamma de recanvis que té.\nAmb la tercera tripleta de vuit a la butxaca tocava arrodonir la feina amb el pilar de 6. Després de tota la feinada feta a nivell de pilars aquest any en general, i en particular amb el pilar de sis, hi havia la confiança en poder descaregar el pilar però no ha estat així. El pilar és una estructura totalment diferent a la resta de castells i que a plaça no es comporta com a l’assaig. El pilar ha pujat massa tens des d’un principi i tirat enrera, quan s’ha portat endevant ja amb l’aixecador col·locat el pilar ha començat a batzegar i quan l’enxaneta estava a punt de carregar el pilar ha acabat cedint. Llàstima ja que el pilar de 6 carregat a Vilafranca no va anar tampoc bé, i també sap greu que no s’hagués pogut fer ni al Clot ni a Granollers ja que segurament no hagués hagut la pressió que es notava avui a plaça. Però la feina del pilar està feta, s’ha vist que és possible tornar a fer el pilar de 6, i tots sabem que és un castell molt díficil d’assolir i molt més de dominar, o sinó sols cal mirar les estadístiques del pilar de 6 aquest any. Tot seguit s’ha alçat un pilar de 5 de dol per part de cada una de les tres colles presents a plaça en contra de la violència domèstica.\nPel que fa a les altres colles s’ha vist les dues cares de la moneda. La creu ha estat pels Minyons de Terrassa que a primera ronda no han pogut amb el 3 de 10 amb folre i manilles, el qual han intentat en dues ocasions, la primera ha arribat més lluny ja que hi han col·locat l’aixecador. Avui s’ha tornat a demostrar la gran dificultat que té aquest castell i encara dóna més valors als dos únics 3 de 10 que s’han descarregat al llarg de la història. Les dues caigudes han fet mal i sols han pogut descarregar el 2 de 8 amb folre, el 4 de 8 i un pilar de 6.\nLa cara de l’actuació ha estat pels Castellers de Sants. A primera ronda han resolt bé un 5 de 8 que sempre tremola una mica més per la part de la torre a carregar. El 3 de 9 amb folre, tot i que obert a la rengla, l’han parat molt bé i l’han completat amb certa solvència, el primer descarregat de l’any. A la tercera ronda s’han enfrontat al 4 de 9 amb folre, i ho han fet al tercer peu i amb uns terços molt oberts, semblava que el castell no tindria gaire defensa però l’han aguantat fins la carregada, i l’han començat a descarregar de forma èpica i quan semblava que el pitjor havia passat s’ha perdut a nivell de segons. Tripleta màgica assolida però no c ompletada al 100%, la millor actuació de la seva història que tanca una temporada en la qual han anat de menys a més.\nPel que fa a la valoració de l’actuació, satisfet de tornar a completar la tripleta de vuit, consolidant el 3 de 8 tot i que no surti perfecte, demostrar que el 2 de 8 amb folre carregat a Gràcia va ser un accident, i descarregar un 4 de 8 diferent als assolits durant l’any. Llàstima del pilar de 6, crec que a plaça no s’ha vist tota la feina de l’assaig, sense anar més lluny el divendres s’havia descarregat de nou el pilar de 5 net.\nAra toca descansar i recuperar forces de cara a l’any que ve. Quedar-nos amb lo bo d’aquest any i no oblidar el que hem fet malament per no repetir-ho i poder millorar. Visca els Castellers de Barcelona!\nArxivat a Cròniques actuacions | Etiquetat Castellers de Barcelona, Castellers de Sants, Minyons de Terrassa | 8 comentaris\na diumenge, 27 Novembre 2011 a 10:44 pm | Resposta Tintín\nFelicitats a tots els castellers que han fet la tripleta. Jo no pogut venir però he estat tot el dia pensant en el 9!\nEl Tete té raó quan diu que varem quedar tocats a Gràcia amb les caigudes… encara com s’ha fet la tripleta. L’any vinent cal reprendre el que s’ha fet fins ara i amb l’experiència acumulada.\nUn apunt, tinc l’impressió que sempre arribem a plantejar-nos el castell de nou massa tard, tots just després de Les corts. Llavors tenim poc marge. Proposo que ja es plantegi abans perquè sinò arribem a finals de temporada amb el rodatge massa just pel 9 M’agradaria anar amb els deures fets i tenir possibilitats reals de fer el 9 a les Corts\nUna cosa més: jo només puc venir aprox. un cop al mes i he vist un canvi aquest any, important: des d’inici de temporada de set. hi ha un ambient d’il.lusuí i companyonia que no aconseguia veure les temporades passades… i n’estic content!! esperem que duri i per molts anys…. i visca els castellers de Barcelona!!\na diumenge, 27 Novembre 2011 a 10:44 pm | Resposta Alalluiteeee!\nCertament Tete, llàstima que la bona i dura feina feta als assaigs, no s’hagi vist reflexada amb el que s’ha vist a plaça, ja no tants sols el pilar de 6, també el 7 i el 4 de 9. Com bé dius, a descansar i a retornar la temporadada vinent amb més forces, molts ànims i il·lusions renovades.\na dilluns, 28 Novembre 2011 a 5:15 pm | Resposta colom\nQuina es la millor colla de Barcelona ?\nQuina es mereix la Merçe del 2012?\nBona actuacio amb un altre intent pel mig, pero bona actuacio .\na dilluns, 28 Novembre 2011 a 5:27 pm | Resposta josep\nNoi, era pitjor la ignorància i la indiferència….\na dilluns, 28 Novembre 2011 a 6:52 pm | Resposta Alalluiteeee! bé, la temporada vinent!\nVaja! era d’estranyar que no hagués obert la bústia que té per boca fins ara!\nEs veu que no s’ha mirat el vídeo del ‘patilles’ que el vaig recomanar.\nCom li explico ara?\nNo hi ha colles millors ni pitjors, cadascuna fa el que bonament pot.\nSembla que t’obsessiones en ser ‘el millor’ o ser de ‘la millor colla’. No cal demostrar res a ningú, només a un mateix, i gaudir del que tens, que no és poc. Tu no ho fas això de gaudir del que tens, necessites ficar el dit a l’ull de l’altre, ets com el Mourinho, pervers i malaltís. Crec que tot això disfressa un profund complex d’inferioritat. Ningú és mereixedor de res, no ens estem guanyant el cel. Amb el desig de merèixer, apareixen les frustracions, i tu sovint les canalitzes com a ira, odi, ràbia.\nSegueixes provocant pensant que algú caurà en el parany de les amenaces o els insults, i de veritat, no cal tot això. Cert que hi ha algun hooligan, però són minoria i una raça a extingir. Fem castells per passar-ho bé, no per fer-nos mala sang.\nT’ho dic amb estimació, ets ja un personatge entranyable al bloc del Tete, despertes compassió, fins i tot tendresa. Però necessites teràpia. Potser de petit no vas tenir amics? o joguines? o mai ningú t’ha dit t’estimo? Si us plau, busca ajuda i deixa d’emprenyar. Nosaltres només fem castells, i potser o no en sabem més o no som prous per a fer-los de més dificultat, però no et podem ajudar, no tenim eines. Hi ha bons professionals que et poden ajudar.\nI ostres, de molt mal gust comentari de l’intent. Quan cauen els castells, els castellers poden prendre mal, una mica de respecte, no?\nPer cert, segueixes escrivint malament Mercè.\na dilluns, 28 Novembre 2011 a 8:53 pm | Resposta colom\nTrankil, ………..Quin discurset noi gracies per la teva dedicacio, entenc la teva rabia vestida de paraules . els meus problemes potser son els que tens tu mateix … en fi trankil i disfruteu de les vacances que dels castells com tu dius “no en sabem mes” aixo ja a quedat clar.\nAmb estimacio y no t´emprenyis home.\na dilluns, 28 Novembre 2011 a 10:54 pm | Resposta Alalluiteeee!\naaaiiiii colomet! imagino que deus pensar que t’ho he posat a ‘güevo’ com diries tu amb el ‘no en sabem més’ però qualsevol es posa ara a explicar-te què és la humilitat. Les coses no han sortit com esperàvem, però t’asseguro que hem treballat dur, i en això dels castells ja saps que ningú et regala res. Hem suat de valent, però hem gaudit fent-lo donat que la il•lusió era màxima.\nLa veritat és que t’he dedicat massa temps, si, més del que probablement mereixes, però de ràbia ninguna, de problemes tampoc, de fet sóc molt feliç, i tranquil, que gaudiré de les vacances castelleres. Ens veiem per santa Eulàlia. I recorda: només són castells, gaudeix d’ells i no et facis mala sang amb el que fan o deixen de fer els altres. Rep una abraçada i bones festes!\na dilluns, 28 Novembre 2011 a 11:00 pm | Resposta 2


Condicions promocions | Suara\n25% DE DESCOMPTE ELS 3 PRIMERS MESOS\nS'entén per promoció el dret a un descompte (fins a l’import indicat) en el preu de les tarifes estàndard vigents (IVA inclòs) de la residència per a noves contractacions d’estances de llarga durada al centre residencial.\nPromoció aplicable per a contractacions noves en plaça residencial privada fetes fins el 31/12/2021.\nPromoció subjecte a la disponibilitat de la residència.\nPromoció no acumulable a altres promocions o condicions especials.\nPer a beneficiar-se de la promoció la persona contractant ho haurà de notificar en el moment de fer la contractació de l’estança de llarga durada al centre residencial.\nAquesta promoció no pot ser bescanviada per efectiu ni per altres serveis.\nAquesta promoció no pot ser transferida a altres persones.\nAquesta promoció no serà reemborsada per qualsevol import sobrant que hi pogués haver.\nSuara es reserva el dret de cancel·lar la promoció i rebutjar-ne l’aplicació en qualsevol moment que ho consideri oportú si valora que s’està utilitzant la promoció de manera il·legal, il·lícita, abusiva o fraudulenta. Si Suara rebutja l’aplicació d’una promoció, ho comunicarà a la persona abans d’aplicar-la.\nSuara no accepta cap responsabilitat davant una persona-client per la pèrdua derivada del rebuig, cancel·lació o retirada de la promoció, ni per la no utilització o la impossibilitat d’una persona a l’ús de la promoció per qualsevol motiu.\nDavant de qualsevol conflicte que pugui sorgir com a conseqüència de la promoció, i en la mesura que ho permeti la llei, les parts renuncien de manera expressa a qualsevol altre fur que pogués correspondre, accepten sotmetre's a la Llei espanyola i a la jurisdicció dels Jutjats i Tribunals de la ciutat de Barcelona.


Crònica #atòpica, Dia 2 – Intramurs\nSEGON DIA (19-10-18)\nCrònica #atòpica, Dia 2\nMalgrat les amenaces de tempesta, que van obligar a cancel·lar o posposar nombrosos esdeveniments, la jornada va ser tranquil·la i afable. Era el gran dia d’inauguració de les exposicions i vaig aprofitar per a fer la ruta amb tranquil·litat. Vaig estar acompanyant els últims detalls del muntatge en la Sala del Tossal i vaig poder gaudir de l’impressionant muntatge de l’estat de la nació, de Mario Gutiérrez Cru: un cotxe de la guàrdia civil semienterrado en la terra del soterrani, l’olor del qual a torba fresca impregna el conjunt de la sala amb una significativa aroma a descomposició. En la part superior flama la meua atenció la doble proposta de Paco Sanz, sobretot la titulada De carrer. En ella, al costat de quatre retrats realitzats per l’artista –o més aviat autor en paper de comissari o curador, com es defineix ell mateix-, es mostren les fotografies realitzades pels quatre “artistes de carrer” retratats per Sanz. Interessant joc d’espills en el qual són els suposats models els qui mostren la seua visió de l’espectacle de la nostra freda i asèptica quotidianitat.\nD’allí em vaig anar cap a Ambau, el taller d’arquitectura que està en els baixos del Palau de Rojas, a recollir un joc de les postals editades per Linda Laplace, que ha vingut des de la seua actual residència a Dubai per a presentar les seues reflexions sobre el color a través de la fotografia atòpica de l’arquitectura que es troba entre les coordenades que donen títol al seu projecte. Em conta que necessita voluntaris que col·laboren en la segona part del seu projecte, amb el qual es proposa investigar “quin és el color que imaginen o recorden” els habitants del barri, perquè no solament la memòria sinó també la percepció del color és diferent per a cadascun de nosaltres.\nLa següent escala va ser en Hygiene, que acull una notable col·lectiva titulada Trypophilias en la qual diversos artistes mostren la seua passió per fer forats, com seria el cas dels llenços decapats i perforats, fins al punt de ser reconvertides en fràgils escultures de paret, de Nacho Ruíz o les potents ceràmiques tirotejades per Carlos Llavata. Al costat de tots ells, es pot gaudir també de l’autèntica passió per emplenar-los de Inma Liñana, que mostra una sèrie de fotografies de les seues accions, a més d’altres interessants propostes que expandeixen i completen la mostra.\nUna altra col·lectiva que es va inaugurar ahir és la que pot visitar-se a la Sala de la Muralla del Col·legi Major Rector Pesset. Coincidint amb ella es van realitzar dos performances a càrrec de joves artistes. La valenciana Lluci Juan, que realitzava una sèrie de jocs malabars amb una sèrie de conceptes que marquen la difícil situació dels artistes en els nostres dies, i la nord-americana, encara que resident a Galícia, Gabrielle Mendieta que va presentar una sort de dansa sense coreografia que va acabar convertint-se en un divertit joc de piloteig entre el públic i l’artista. Van haver moltes més coses, clar, però d’aqueixes parlarem un altre dia.


Països europeus que venen armes a l'exterior\nPaïsos de la UE es van saltar la llei el 2015\nForces policials al Sàhara\nEl Centre Delàs d’estudis per la Pau llença un informe sobre l’exportació d’armes dels països de la UE a 20 països que van ser escenari de 29 situacions tenses el 2015.\n‘Comerç d’armes i conflictes. Anàlisi de les exportacions europees a països en tensió’ és el segon d’una sèrie d’informes que el Centre Delàs d’Estudis per la Pau ha fet en col·laboració amb l’Escola de cultura de pau.\nEntre el 50 importadors d’armes provinents de la Unió Europea el primer va ser l’Aràbia Saudita, i de les 85 crisis sociopolítíques que hi havia arreu del món l’any 2015, la majoria van tenir lloc a l’Àfrica.\nEn la majoria dels casos, les tensions sociopolítiques impliquen múltiples violacions dels drets humans. L’any 2015, per exemple, el Marroc va ser un dels tres majors importadors d’armes de l’Àfrica en el marc de la lluita de l’oest del Sàhara per la independència que fa 40 anys que dura.\nEl govern marroquí va comprar material de defensa valorat en 48 milions d’euros, i bona part d’aquest material li va vendre el govern francès i va ser utilitzat per oprimir el poble Saharaui del Riff.\n‘Comerç d’armes i conflictes. Anàlisi de les exportacions europees a països en tensió’ demostra que els estats de l unió Europea no estan complint la Posició Comuna del 2008, que especifica que cap govern de la Unió ha d’en donar llicències d’exportació d’armes si hi ha risc de violacions de la llei humanitària.\nMalgrat la legislació del 2008 que restringeix la venda d’armes a països afectats per situacions de tensió sociopolítica, els estats membre de la UE han autoritzat la producció i exportació d’armes a països que les han utilitzades.\nL’informe és una vista global de conflictes sociopolítics internacionals que en la majoria dels casos continuen vigents, i podeu llegir-lo en aquest enllaç. Amb aquests informes, el Centre Delàs d’Estudis per la Pau aspira conscienciar la ciutadania europea sobre la persistència del tràfic d’armes i els seus efectes.\nprocessos de pau, centre delàs, armament


Brassens s'instal·la al Teatre Romea de Barcelona\nEl Teatre Romea acollirà aquesta nit l'espectacle "La mala reputació" una aproximació a l'obra de George Brassens en forma de lectura dramatitzada.\nLa Fundació Romea s'encarrega de l'organització d'un espectacle que combina diàlegs, recitacions i cançons tant de Brassens com d'autors i cantants relacionats amb el seu univers, com o Jaques Brel, Serge Reggiani, Boris Vian, George Moustaki, entre altres artistes que van compartir vivències amb l'eminent músic francès.\nInterpretat per Ferran Frauca , Carles Canut, que assumeix la direcció, Miquel Pujadó, autor del guió, i els músics Joan Humet, contrabaix i Manel López, acordió.\nLa mala reputació s'adreça tant a la intel·ligència com a la sensibilitat de l'espectador. Durant l'espectacle, que s'ha representat amb gran èxit al Teatre Romea , el públic passa sense adonar-se de l'emoció més intensa al riure més espontània, gràcies a cançons satíriques com o " La bona Margot "," El goril.la "," Enriqueta " i " Veure un amic plorar ".\nGeorge Brassens és un dels més grans autors i intèrprets de cançons del segle XX. Lúcid, irònic, atemporal ia cavall i ntre l'expressió popular i la literatura culta, les seves cançons cobren actualitat en els nostres dies.\nA més, el seu repertori ha estat adaptat a diverses llengües, com el castellà, l'hebreu, el japonès, l'italià, l'occità, l'esperanto, el grec, l'alemany o el català entre altres molts idiomes.\nParal·lelament a la producció de temes propis, 16 àlbums publicats des 1.982 a l'actualitat, Miquel Pujadó ha treballat per difondre a la llengua catalana l'obra de George Brassens.\nAl llarg del temps, Pujadó s'ha adaptat més de 50 de les creacions del músic francès. Pujadó ha cantat en diferents ciutats europees a Brassens i ha gravat tres CD amb la seva música.\nGeorge Brassens va morir prematurament, en 1.981, c uan acabava de fer els 60 anys.\nEls seus acords, les seves lletres i totes les seves emocions perviuen entre nosaltres més de trenta anys després de la seva desaparició.\nArtículo anteriorBarcelona celebrarà el cap d'any amb un gran espectacle\nArtículo siguienteLa inocentada de Carmena y Ada Colau


Es publica el 'making of' de la campanya Tracta'm Bé — Ajuntament d'Igualada\n13º max. / 4º min. 27/11/2021 15:35\nSou a: Inici / Noticies / Es publica el 'making of' de la campanya Tracta'm Bé\nEs publica el 'making of' de la campanya Tracta'm Bé\nEn el vídeo, d’un quart d’hora de durada, es recullen moments i converses enregistrats durant les sessions fotogràfiques de la campanya.\nEl Consell Comarcal de l’Anoia i l’Ajuntament d’Igualada han publicat, aquest mes de desembre, el vídeo del making of de la campanya Tracta’m Bé, presentada el passat mes d’octubre i que té per objectiu fomentar el respecte i prevenir el maltractaments a les persones grans.\nEl vídeo, amb un format de curtmetratge, té una durada de 15 minuts i recull moments i converses gravats durant les sessions fotogràfiques que es van dur a terme per elaborar la campanya, amb persones grans d’Igualada i l’Anoia com a protagonistes principals. Aquesta és una acció més de la campanya, que vol contribuir a fomentar els bons tractes a les persones grans i, amb aquesta voluntat, es fa arribar el vídeo als mitjans de comunicació, a entitats i serveis públics, per a buscar-ne la màxima difusió a través de les xarxes socials.\nEn aquesta campanya visual hi han participat activament els membres del Consell de la Gent Gran de l’Anoia. Uns hi apareixen com a actors i actrius, altres posen la veu en off al vídeo i uns altres fan una tasca més pedagògica per tal que els agents socials puguin observar, detectar i comunicar situacions de possibles maltractaments a les persones grans. A més, els impulsors de la campanya destaquen la tasca d’Enric Esquer, membre del Consell de la Gent Gran, responsable de la codirecció, gravació i edició d’aquest vídeo. Les persones grans, doncs, es mobilitzen davant d’aquest fenomen per tal de prevenir-lo.\nEl making of de la campanya Tracta’m Bé es pot veure AQUÍ.\nPertany a: Acció social, Famílies, Seguretat ciutadana, Gent gran


La professora Mònika Jiménez Morales escollida com a nova vocal de la Junta de Govern del Col·legi de Màrqueting i Comunicació de Catalunya\nMiquel Campmany (nou degà) liderarà la Junta durant els pròxims tres anys.\nEl Col·legi de Màrqueting i Comunicació de Catalunya ha escollit nova Junta, en la qual Mònika Jiménez Morales, professora del Departament de Comunicació i directora del Grau en Publicitat i Relacions Públiques a la UPF, en forma part com a vocal.\nLa Junta encapçalada per Miquel Campmany té com un dels seus objectius fonamentals donar veu i representativitat a les noves disciplines del sector, amb l’ambició que Catalunya ocupi un lloc important en el context europeu. Per altra banda, un altre dels pilars bàsics d’aquesta nova junta és oferir millors serveis als col·legiats i col·legiades, així com potenciar projectes per a professionals del sector (especialment els joves).\nTambé, la Junta té com a finalitat primordial ajudar i assessorar a professionals del sector en la seva adaptació a l’entorn digital. Tanmateix, la fomentació de networking entre disciplines, promoure la recerca i les bones pràctiques, així com aconseguir fer més proper el Col·legi a tots els professionals, són altres dels propòsits que es volen complir.\nDes del Departament de Comunicació, volem felicitar i donar l’enhorabona a la professora Mònika Jiménez pel seu nou càrrec, desitjant-li el millor dels encerts.


Apartment Grand Kazan on Amirkhana 12D Kazan Rússia - Ofertes d'hotels amb els MILLORS DESCOMPTES EN LÍNIA Atenció al Client\nApartment Grand Kazan on Amirkhana 12DApartamentUlitsa Amirkhana 12D, Novo-Savinovsky, Kazan, Rússia, 420001 - Veure al mapaExcepcional9,7Basada en22comentarisApartment Grand Kazan on Amirkhana 12DVeure més fotosVeure més fotosVeure totes les 24 fotos\nSi el que està buscant és per un hotel ben situat a Kazan, no busqui més enllà de Tatarstan Apartment. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Tatarstan Apartment ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, instal.lacions per a minusvàl.lids, aparcament de cotxes, transport hotel/aeroport, habitació familiar. L'ambient de Tatarstan Apartment es reflexa en cada habitació. aire condicionat, calefacció, escriptori, balcó/terrassa, aparell de televisió són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Tatarstan Apartment no troba competidors en cap categoria.


Fira i mercat medieval de Peratallada – @ Sortides familiars\nA Peratallada ens agrada anar-hi sempre. Sempre ens ve bé de pujar fins les nostres estimades terres de Girona, a l’Empordà etern, a l’Empordanet d’en Pla, per gaudir dels seus paisatges, de les seves viles medievals, de l’aire, la llum, la gent. No ens cal una raó per visitar l’Empordà, i molt menys la vila closa de Peratallada, aquesta meravella medieval, aquest poble d’ensomni que us transportarà directament a l’edat mitjana. Però si necessiteu una excusa per sortir de casa us en donarem una de ben bona: el mercat medieval que es fa cada any a primers d’octubre. Evidentment una festa medieval a Peratallada no és el mateix que en altres llocs. Les paradetes d’embotits i d’oficis artesans són semblants. Fins els espectacles dels grups de teatre convidats poden recordar altres ja vistos. Però un poble amb un castell del segle XI, una església romànica amb sepulcres gòtics dels vescomtes de Cruïlles, murallat, amb un fossat impressionant, amb carrers estrets plens de cases de pedra, amb places porxades… no es troba cada dia com a decorat del festival, oi?. i aquesta és la qüestió. Peratallada és una vila bonica, una monada, una petita joia on cada racó us farà preparar la càmera. Aneu-hi amb motiu del mercat medieval o, si us espanta la gent, qualsevol altre dia per qualsevol altre motiu. I aprofiteu per perdre-us per l’Empordà etern, per les altres viles bessones de Peratallada: Palau Sator, Pals, Boada. Torres, castells, nuclis antics, palaus… la història us espera. No sabem si el dia de la fira aconseguireu reservar un lloc, però nosaltres sempre dinem, o sopem, al Restaurant Bonay, a Peratallada. Cuina ecològica, super cuidada. Un destí ineludible. Molt recomanable. O bé Can Nau, un clàssic de tota la vida. Cuina com ha de ser. En canvi, trencador en tots els aspectes, el Candelaria, ofereix experiències noves. També molt interessant, desenfadat i amigable, Les Coques, on trobareu pizzes i menú del dia. Per dormir a Peratallada aneu a l’Aatu, a la carretera, no lluny del poble. Un hotel rural amb molt d’encant, preus en consonància, molt exclusiu: Mas Rabiol. Molt més econòmica, i molt xula, Ca L’Aliu, una casa rural de somni. A Peratallada no hi ha càmping, però nosaltres sempre anem al camping Mas Patoxas quan som per la zona. Molt familiar i adequat. També bé i bonic El Cau del Papibou, un hotel amb restaurant. Bona fira medieval a l’Empordà!. No us perdeu una passejada familiar per Pertallada, veient el seu castell, les places porticades, les cases de pedra, l’església, el fossat impressionant. Aneu a la platja, a la Costa Brava, passeu-hi tot el cap de setmana, perquè val la pena!.\nPosted on Octubre 5, 2018 by joanmolar\tThis entry was posted in Empordà, festes, Girona, Hotels, medieval, mitjanes and tagged aatu, aliu, ampurda, Ampurdán, antic, Boada, bonai, Bonay, Camping, can, candelaria, casc, castell, castillo, cau, comer, coques, Cruilles, edat, empordanet, Empordà, familia, Familiar, Feria, festa, festes, fiesta, Fira, fires, forallac, fossat, Girona, Hostal, hotel, mas, medieval, menjar, mercado, mercat, mitjana, mostra, muralla, nau, nenes, nens, Niños, nucli, oficis, Palau, Pals, papibou, patotxas, patotxes, patoxas, Peratallada, Pla, rabiol, restaurant, restaurante, restaurantes, restaurants, salida, sator, sortida, sortides, sortir, Torre, trobada. Bookmark the permalink.


5 raons valuoses per emprendre - Previsión Mallorquina\n1. Ser el teu propi cap\nUna de les raons més habituals per les que es decideix llançar-se i començar un negoci es déu a la idea de treballar per a un mateix, sense tenir un cap. D’aquesta manera, aconsegueixes que els beneficis obtinguts per la teva feina no siguin per a una altra persona. No obstant, no hem de ser il·lusos i oblidar que treballar per a un mateix també comporta més responsabilitats, prendre les decisions més importants i fer front a les despeses de l’empresa.\nPotser ets de les persones a les que se’ls ocorre una idea brillant que consideren que serà útil per a la societat o que no existeix en l’actualitat. Aquest pot ser un altre dels motius pels que és interessant emprendre i començar amb un nou negoci i així materialitzar la idea que tens en ment.\nSents passió pel teu ofici? És un altre dels motius més comuns pels que es decideix emprendre. De fet, ser apassionat pel teu negoci incrementa les possibilitats de que sigui exitós. Per què? Doncs perquè normalment els inicis són difícils i estar motivat farà que les jornades llargues siguin més portables. Pel contrari, iniciar un negoci tant sols pel fet de guanyar diners, sense estar motivat pel que fas, normalment no resulta una bona decisió.\n4. Creixement professional\nEt sents estancat o sense motivació? Emprendre i començar un negoci en allò que t’apassiona implica un creixement en la motivació i la il·lusió per la teva feina, i es deixa de banda la sensació de rutina i falta de metes que potser tenies anteriorment. En aquest sentit, a l’emprendre t’enfrontes a nous reptes i dificultats que segur que et faran créixer tant professional com personalment.\nD’altra banda, els autònoms i els professionals liberals són persones que estan permanentment aprenent del sector en el que treballen, estant a l’última en tendències del sector i progressivament adquireixen un coneixement global del sector. A més, és molt comú voler aprendre tant de la resta de l’equip professional com dels clients.\n5. Tu decideixes el teu propi equip\nTreballar per compte aliè implica, en la major part dels casos, no poder decidir les persones amb les que treballes. No obstant, si decideixes emprendre, està en les teves mans formar un equip multidisciplinari amb aquelles persones que consideres que formes un equip 10. En aquest sentit, disposar d’un equip amb molt potencial empresarial, a la vegada que afí personalment, fa que augmentin les possibilitats de tirar cap endavant el projecte.\nI tu, t’identifiques amb alguna d’aquestes raons? Anima’t i explicant-s’ho als comentaris.


InspirART – Juguem amb el so i el moviment | LaSala Teatre\nInspirART – Juguem amb el so i el moviment Inspira Teatre\nDel 23 al 24 de novembre\nEn aquest taller pretenem viure la música. L’objectiu és treballar de manera triangulada la música, el moviment i la interpretació des de ben petits per obrir mirades, sensibilitats i sobretot per fer aquest procés acompanyats de les persones amb qui tenen més vincle.\nEls primers anys de vida són cabdals per establir un aprenentatge musical per a tota la vida. Els acompanyants dels nens coneixeran i aprendran recursos musicals i de moviment i tot plegat contribuirà a l’estimulació del nen en tots els sentits (físic, emocional, intel·lectual i social) i a crear un vincle més sòlid amb l’art.\nTaller impartit per la companyia Inspira Teatre\n23 novembre 2020 00:00


Opinió: 'El valor de la paraula' - Alfons Murga - maresme360\nInicioOpinióEl valor de la paraula\n11 gener, 2020 Alfons Murga Opinió 0\nTant el meu avi com el meu pare em van ensenyar, d’una manera molt senzilla, el valor que té la paraula donada. El fet d’encaixar la mà amb l’interlocutor després d’una conversa o negociació i dir “d’acord”, em deien, és senyal d’un compromís que no pot trencar-se de cap de les maneres, llevat de tornar a parlar o negociar i rebre, per part de l’interlocutor, l’alliberament de la paraula donada.\nUna cosa tan senzilla, tan fàcil de comprendre i que defineix ben clarament a qui ho fa i ho compleix, s’ha devaluat de tal manera que costa anys i panys el trobar persones que puguin atribuir-se el fet de “tenir paraula”.\nAbans, no fa tant, la gent es posava vermella quan quedava en evidencia davant d’altres persones pel fet de no haver complert els seus compromisos. Darrerament, i per més testimonis que hi hagi de promeses fetes –enregistraments, filmacions, documents signats, declaracions contrastades i publicades en mitjans de comunicació-, hi ha una pèrdua gairebé general de memòria que, en moltes ocasions, es converteix en amnèsia aguda. I la gent no es posa vermella, sinó tot el contrari, i amb un cinisme aclaparador, com el que pensa que davant seu hi té un grapat d’imbècils, diu negre on havia dit blanc i es queda tan tranquil.\nÉs obvi, pel que fins ara heu pogut llegir, que el percentatge més alt de persones a les que m’he referit es dediquen a fer, o a desfer, el que hauria de ser el seu treball: governar-nos. Ja n’hi ha prou de mentides amb temes tan vitals com el finançament, ja n’hi ha prou de malgastar centenars de milers d’euros en cimeres i meetings que no condueixen a res, ja n’hi ha prou de permetre activitats delictives perquè algú no molesti… Tot això no fa més que minvar les forces dels qui tenim ganes i esmercem les nostres energies per tal que tot torni a la normalitat.\nSi us plau… Que no som imbècils!\nCal tenir paraula i complir tot allò pel qual se’ls va triar. Encara que, ben pensat, ens estan desgovernant aquells que no van ser triats.\nUna vegada més, vull ser optimista i ho seré. En teniu la meva paraula.


Messi i els malabars\nTot el que envolta Leo Messi té a veure amb el malabarisme. I no, no em refereixo al seu inqüestionable mestratge amb la pilota, que també, sinó als equilibris constants entre el seu pes com a majestuosa figura del futbol mundial i el fet d'encaixar-lo en un club sense morir emocionalment i econòmicament en l'intent. Joan Laporta porta temps provant-ho i l'anunci de la seva renovació ha estat considerat imminent des de fa dies. Volien fer-lo coincidir amb l'aniversari de l'astre (que va ser el 24 de juny) i el president va expressar el seu desig que fos abans del seu, que és el 29, un dia abans que conclogui el contracte. I si no s'ha fet ja és perquè sospitem que les clàusules són un Tetris. I si ho sospitem no és perquè siguem mal pensats, sinó perquè Messi ja s'havia assegurat en l'últim contracte de tenir una clàusula de sortida que va intentar fer efectiva l'agost passat quan va enviar un burofax al club dels seus amors. Del qual s'hauria acomiadat, per cert, després d'un vergonyós 2-8 davant el Bayern a la Champions.\n“Fa temps que no hi ha projecte ni hi ha res, es van fent malabars i tapant forats a mesura que van passant les coses”, van ser les primeres declaracions del jugador a Goal.com després de tenir durant setmanes el barcelonisme amb l'ai al cor. Ho va dir al setembre. Nou mesos després, com si d'un part es tractés, la situació en l'entitat no és radicalment diferent pel que fa als malabars i al fet de tapar forats com bonament es pugui després de la desastrosa gestió de Bartomeu i companyia. El projecte guanyador que tantes vegades ha reclamat Messi com a condició per seguir al Barça és una incògnita a curt termini perquè no hi ha ni un euro per fitxar, els salaris dels futbolistes (incloent-hi el seu) són estratosfèrics i inassumibles, les sortides d'alguns com Umtiti o Coutinho -que contribueixen a fer que la massa salarial estigui pels núvols- són un gran problema i, excepte Pedri, a la nova generació encara li falta un cop de forn per assegurar sens dubte que funcionaran, a falta de mes i mig perquè comenci la temporada.\nEn realitat, l'única cosa que ha canviat des del burofax és el president, però la complexitat per assumir la renovació de Messi és tal que no puc evitar imaginar Laporta fent giravoltar els plats xinesos suant mentre resa perquè no n'hi caigui cap. Com a pla, té els seus riscos.\nBarça Leo Messi Joan Laporta


ferSalut – Pàgina 15 – La revista del teu centre de salut\n[ 24 desembre, 2018 ] Sobrediagnòstic i sobretractament. Adeqüem el consum de medicaments\tGent Gran\n[ 23 desembre, 2018 ] Extraccions pediàtriques. Recomanacions per a pares i mares: com preparar a un infant per a una extracció sanguínia\tNens\n[ 22 desembre, 2018 ] Viatges internacionals, cobertura sanitària?\tFamília\n[ 21 desembre, 2018 ] XXI JORNADES ACEBA: Fem xarxa i compartim coneixement en salut a l’Alt Urgell\tEn Profunditat\n[ 20 desembre, 2018 ] Pujada de pressió arterial, quan m’he de preocupar?\tEl teu CAP\nLa important tasca de la persona cuidadora El progressiu envelliment de la població fa que hi hagi més persones amb problemes de salut crònics, de discapacitats i de dependència, que necessiten ser cuidades. Generalment, és […]\nCanvis destacables El Departament de Salut estableix el calendari vacunal que ha de rebre la població de Catalunya i que es va modificant en base a les noves evidències científiques. El darrer canvi que s’havia […]\nLes EBA som societats de professionals que proveïm serveis públics de salut a la població catalana. Cada una de les 11 entitats d’ACEBA donem cobertura sanitària a la població de la zona. El Departament de [...]\nHi ha evidència científica que la LM protegeix la mare davant de possibles malalties com depressió postpart, hipertensió arterial, diabetis, infart agut de miocardi o càncer d’ovari, mama o endometri. Els beneficis que aporta la [...]\nVisita prenatal grupal a pediatria\nExtraccions pediàtriques. Recomanacions per a pares i mares: com preparar a un infant per a una extracció sanguínia\nactius en salut activitat física activitats i tallers administració i dosis Albera Salut alimentació aliments Atenció Primària autogestió autogestió en salut barri benestar CAP Alcover CAP Les Hortes comunitària dieta saludable Dreta Eixample EAP Vic Sud educació En Profunditat entitat de base associativa exercici exercici físic formació gent gran gestors de salut hàbits infants medicaments Nens nutrició Pediatria dels Pirineus prevenció prevenció i control prevenció i tractament qualitat responsabilitat social salut Sarrià seguretat serveis de salut símptomes tractament Vallcarca-Sant Gervasi voluntariat\nLa reforma de l’atenció primària (AP) dels 80 va significar el pas d’una atenció poc resolutiva a una organitzada en equips d’atenció primària (EAP), establint una bona base per al futur desenvolupament de l’excel·lència assistencial, [...]\nEl Dia de l’Atenció Primària


El Corpus de la Garriga torna al voltant de Sant Joan amb un munt d’actes | La Garriga Digital\nEl Corpus de la Garriga torna al voltant de Sant Joan amb un munt d’actes\nLa Garriga viurà enguany un Corpus molt estiuenc. Del 18 al 26 de juny, la Garriga celebrarà diversos actes en la que és la festa més participativa del municipi. Els actes de Corpus començaran el dissabte 18 de juny. Destaquen el 26è Concurs de Cartells i el 26è Concurs d’Aparadors, la 22ª Trobada de Gegants (19 de juny), l’homenatge als avis i àvies de Corpus, l’exposició històrica de les catives de l’Escola Tagamanent amb els projectes d’enguany de les escoles, concerts, teatre i un recital del festival Primavera Poètica, entre d’altres.\nLa diada tindrà lloc el diumenge 26 de juny, el cap de setmana posterior a Sant Joan i el solstici d’estiu. Tot i que el curs escolar ja s’haurà acabat, des de l’organització de la festa s’espera una àmplia participació que refermi la Festa de Corpus de la Garriga com la més participativa del poble, un esperit col·lectiu que ajuda a superar dificultats, com ara les pluges de molts anys. En aquest sentit, enguany l’organització vol animar a participar a tothom en l’enramada popular que tindrà lloc el dissabte 25 de juny a les 19h. del vespre a la Plaça de l’Església. Una plaça remodelada que, com el carrer del Centre i Samalús i la plaça de Can Dachs, s’estrenaran en aquest Corpus.\nLa calor pot provocar que enguany no es puguin anar a recollir clavells al Maresme, i que tots provinguin de la compra a Múrcia, però les catifes d’enguany prometen lluir com els anys que més. Això ho podran reflectir els que participin en el 12è Concurs Foto Corpus, -que es recupera després de dos anys sense fer-se- gràcies a la voluntat de l’Associació Cultural Corpus la Garriga i l’Associació Fotogràfica la Garriga.\nAltres novetats d’enguany són la catifa que farà la Societat Coral l’Aliança a la plaça de les Oliveres per celebrar el seu centenari així com el petit concert que oferirà el diumenge la societat Coral la lira de Sant Cugat, i la catifa que faran els convidats, l’Associació pel Foment de la Cultura i d ela Comunicació (AFoCC), de Cardedeu.\nLa festa està organitzada conjuntament per l’Associació Cultural Corpus la Garriga, la Parròquia de Sant Esteve de la Garriga i l’Ajuntament de la Garriga.\n+ info: http://corpuslagarriga.jimdo.com / www.facebook.com/corpuslagarriga\nPrograma d’actes a: http://corpuslagarriga.jimdo.com/programació\nArticle anteriorTorneig Aleví Final de Temporada, aquest dissabte\nArticle següentL’Olímpic en torneigs i amistosos


Activitat física en espais naturals - Dipsalut\nFotografia de la primera sessió del curs, celebrada al Parc Científic aquest 10 de novembre\nLa primera sessió d'aquest curs per dirigir activitats físiques i esportives en grup i en entorns naturals s'ha dut a terme aquest 10 de novembre a la seu de Dipsalut, al Parc Científic i Tecnològic de Girona.\nLes properes es faran a la Cerdanya (24 de novembre), a la Garrotxa (2 de desembre) i a l'Alt Empordà (16 de desembre). S'ha previst programar-ne quatre més, a la resta de comarques gironines. Es farien entre els mesos de gener i març.\nEl curs consta d'un total de quaranta hores (repartides en vuit sessions de cinc hores cadascuna). Està orientat a capacitar les dinamitzadores i dinamitzadors del Programa de Parcs i Itineraris perquè puguin impulsar noves activitats fora de les zones urbanes, en el marc de la col·laboració amb la Xarxa per a la Conservació de la Natura.\nEn la formació es detallen els beneficis de la natura per a la salut integral i el benestar de les persones, diferents vies de connexió amb la natura, com fer la prospecció de cada territori i identificar-ne les xarxes comunitàries, com definir un programa adequat d'activitats per a cada realitat, i mètodes de seguiment, avaluació i millora continuada d'aquests programes.\nAmb la realització d'activitat física dirigida i en grup en entorns naturals, Dipsalut busca no tan sols millorar la salut i el benestar de les persones, sinó també la posada en valor de la natura com un actiu de salut, així com la implicació de tothom en la conservació dels espais naturals i en la generació de territoris sans i sostenibles.\nRecentment, l'Organisme es va adherir de manera formal a la Declaració "Salut i Natura", que impulsa una estratègia comuna a Catalunya que situï la natura com a element essencial per a la salut de les persones i que permeti avançar en qüestions com l’accés equitatiu als espais naturals.


Condicions extremes al Pirineu a causa del vent i el torb\nLa temperatura ha marcat fins a –22 ºC al cim de la Pica d'Estats aquest matí\n3 min. Barcelona 02/12/2017 15:11\n651x366 Imatge de la càmera del Refugi d'Amitges, dissabte al migdia, amb -14ºC a 2300 m / REFUGI D'AMITGES Imatge de la càmera del Refugi d'Amitges, dissabte al migdia, amb -14ºC a 2300 m / REFUGI D'AMITGES\nL'estació meteorològica del cim de la Pica d'Estats, a 3.143 metres, és la més alta de tot el país. No forma part de cap xarxa oficial, sinó que es tracta d'una iniciativa de l'àmbit particular per donar cobertura als cims més alts i representatius del Pirineu occidental. El seu promotor és Cristòfor Cuadras i forma part de la xarxa d'estacions de Meteo Valls d'Àneu.\nL'estació meteorològica automàtica està a pocs metres del cim, des d'on és plenament visible per als excursionistes. Ofereix dades de temperatura i humitat de manera continuada des de principis del 2015.\nAquesta matinada, concretament a les 04.31 h, ha enregistrat un valor de –21,7 ºC, una dada que s'aproxima força a la mínima que van anotar a finals del març del 2016, de –22,3 ºC. Cal apuntar, però, que el 18 de gener d'enguany –en plena onada de fred continental– el termòmetre es va desplomar fins a –25 ºC.\nEls –22 ºC d'aquest dissabte evidencien que en altura no s'ha tallat l'entrada d'aire fred, sinó que encara n'entra, un fet que afavorirà que les pròximes matinades siguin encara més fredes a cotes baixes, un cop encalmi el vent i es dipositi a les valls i fondalades.\nL'arribada de l'aire fred ha estat gradual al llarg de la setmana: dilluns a les 07.30 h la temperatura era de –8 ºC, dimarts a la mateixa hora de –13,3 ºC, dimecres de –19,4 ºC i ahir de –18,4 ºC.\nCondicions extremes a l'alta muntanya\nLes temperatures àmpliament negatives d'aquest dissabte es combinen amb fortes ratxes de vent, que aixequen la neu caiguda i que impliquen que el fenomen del torb sigui molt rellevant. Les condicions extremes desaconsellen totalment les activitats avui en zones altes del Pirineu, especialment fora de les zones de control de les estacions d'esquí.\nEn aquest sentit cal recordar que la temperatura de sensació de fred quan fa vent no coincideix amb la que assenyala el termòmetre. El vent fa que la pèrdua de calor corporal per convecció sigui molt més gran, ja que la capa d'aire que hi ha en contacte amb la pell és reemplaçada constantment per aire més fred, un fet que implica que el cos es vagi refredant i que s'accentuï la sensació de fred.\nSi combinem, per exemple, els –22 ºC d'aquest matí a la Pica d'Estats amb ratxes de vent del nord que avui arriben còmodament als 70 km/h, tenim com a resultat un índex de sensació de fred (Wind Chill Index) inferior a –40 ºC. Caldrien menys de 10 minuts per experimentar els efectes de la congelació corporal amb aquesta temperatura.\nLa roba tècnica d'abric que porten els excursionistes experimentats, bàsica en aquestes condicions extremes en què el risc de congelació és tan elevat, atenua la sensació de fred causada pel vent i els seus efectes.\nEl torb fent la seva feina, s'endú la poca neu del cim del Puigmal. Des de #ribesdefreser. 0.0ºC, tª sensació –5ºC, 41% hum. , ratxes de fins a 55 km/h, 1011 hPa baixant, pic.twitter.com/aZX173KXjy\n— MeteoRibes (@MeteoRibes) 2 de desembre de 2017\n💨❄📍 #ordino El torb 📷Q Suaña #andorra #neu #324eltemps @rtvandorra @enjoyingandorra @gerardpuigtenas @Meteo_Pyrenees pic.twitter.com/8CrZxi6kP0\n— Météo Andorre (@AndorreMeteo) 2 de desembre de 2017


Notes de Brussel·les » Print » Canvi de líders: Brown, Harman, Veltroni\nCanvi de líders: Brown, Harman, Veltroni\nPosted By Raimon Obiols On 25 June 2007 @ 13:06 In General,Politica europea,Semblances,Socialisme | No Comments\nMentre en el PS francès ha començat un difícil període de canvis (paradoxalment més complicats a causa d´un resultat millor de l’esperat en les passades legislatives), aquests díes s´està produïnt un canvi en el lideratge del laborisme britànic i del futur Partito democratico» italià. Gordon Brown, com era previst des de fa molt temps, fou elegit ahir nou líder del Labour. La sorpresa es produí en l´elecció del número dos del partit : la feminista Harriet Harman guanyà per un marge estret (50, 43 %) el candidat oficialista, Alan Johnson (49.56%). Harman va votar per la guerra a l´Iraq, però ha dit,  segons la BBC, “que ho lamentava i que no ho hauria fet si hagués sabut el que sap ara“. També Brown ha demanat excuses per les equivocacions d´intel.ligència a propòsit de les armes de destrucció massiva.\nFill d´un pastor presbiterià, Brown ha tingut una difícil relació amb Blair (seria potser més precís dir amb els Blair: són notoris els enfrontaments amb Cherie). El diari The Independent  publicà ahir una crònica sobre un eventual pla de l´entorn de Blair per impedir l´accés de Brown a la successió. El menys que es pot dir és que Brown no és una cara nova. Però la seva elecció ha fet pujar quatre punts en les enquestes al Labour (39%), que se sitúa de nou per damunt del partit conservador (36 %). També el nou líder rep una major confiança (40 %) que el conservador Cameron (22 %).\nEl líder que es dibuixa en el PD italià tampoc és una cara nova. Walter Veltroni, actual alcalde de Roma i antic primer secretari dels Democratici di Sinistra, té una llarga història política al darrera. Però havent estat al marge de totes les baralles d´aquests darrers temps, Veltroni és, com ha dit Piero Fassino, el més fresc de tots nosaltres.\nLa frase s´ha prestat a interpretacions molt mal intencionades. Hi ha qui ha recordat una frase d´Henry Kissinger, ara fa trenta anys, a propòsit de l´exhauste paisatge dels dirigents democristians en el moment més potent del PCI de Berlinguer : We need fresh faces, necessitem cares fresques. L´inesgotable Giulio Andreotti li replicà aleshores que aquesta necessitat de cares fresques té el risc d´atreure una abundància de frescos.\nNo és el cas de Veltroni, que dimecres  anunciarà la seva candidatura a les primàries que, el proper 14 d´octubre, han d´elegir el primer secretari general del Partito democratico. La seva decissió ha tingut l´efecte de resoldre, de moment, els problemes interns que s´havíen plantejat entorn del lideratge del nou partit. D´Alema, Fassino, Rutelli i altres candidats i candidates in pectore (se n´avien comptat fins a 16) han fet una passa enrera, i ara el problema és que les primàries prenguin un caràcter plebiscitari, sense competidors.\nURL to article: http://www.noucicle.org/obiols/?p=64\n segons la BBC: http://news.bbc.co.uk/2/hi/uk_news/politics/6699469.stm\n publicà ahir: http://news.independent.co.uk/uk/politics/article2701305.ece\n anunciarà la seva candidatura: http://www.repubblica.it/2007/06/sezioni/politica/veltroni-nuovo/veltroni-lingotto/veltroni-lingotto


Morera: “El PP valencià ja no ens pot enganyar més. Si Aznar ha dit que si al petroli, Camps no farà res” – Compromís\nMorera: “El PP valencià ja no ens pot enganyar més. Si Aznar ha dit que si al petroli, Camps no farà res”\nEl portaveu de Compromís en les Corts Valencianes, Enric Morera, ha assegurat este matí a Benicarló que ja enten perquè els senadors populars valencians no votaren a favor d’una esmena per evitar les prospeccions petrolieres a la costa valenciana.\nSegons Morera, “ni els senadors valencians s’oposen ni ara tampoc s’oposarà el president de la Generalitat, perquè si Aznar mana, Rajoy obeeix i Camps fa el que li diga Rajoy, més encara amb els problemes que té amb la justícia i s’ha de fer perdonar pel seu partit, en especial per la direcció de Madrid que és la que mana”.\nEl parlamentari valencianista ha recordat que les Corts Valencianes, “s’han manifestat unànimement contra les prospeccions i seria molt greu que el president Camps i el seu Consell canviara d’opinió, perquè amb eixe gest deixarien palés el seu menyspreu al parlament valencià i al poble que representa”.\nDes de Compromís han animat a que el PP valencià “faça arribar als alcaldes que ha mobilitzat per a fer-se la foto contra les prospeccions les conclusions de la Faes d’Aznar, a vore si estan d’acord com suposem que sí estaran Rajoy i Camps”.\nMorera també ha declarat que tot este problema, “ens ha sorprés als valencians per culpa d’un govern central que ens margina i ens ataca i al qual no s’atreveixen a dir absolutament res els socialistes valencians”.\nPer a la tercera força de les Corts Valencianes, les prospeccions “no són bones i si, finalment, hi ha petroli en la costa valenciana ens exposem a accidents greus, com el que ha passat al Golf de Mèxic i ens exposem també a perdre el turisme, un dels principals motors econòmics de la nostra terra”.\nA més a més, Morera considera que els alts dirigents del PP, “tenen molt d’interés en les prospeccions, tal volta perquè volen convertir-se en xeics que dominen el petroli i les institucions”.


Ruta per Cardona 02. Valldeperes – El Castellet – Costa Rèvola – camàlic\nHome » Ruta per Cardona 02. Valldeperes – El Castellet – Costa Rèvola\nRuta circular de 12,41 km i un desnivell positiu de 314 m, amb sortida i arribada al pont de les palanquetes, al costat del riu Cardener.\nRecorregut de dificultat moderada. Anirem fins Valldeperes tot seguint el camí vell. Des de Valldeperes anirem fins la raconada del Castellet. Tornarem per les lloses de la Solana per anar a buscar la Costa Rèvola per on baixarem seguint la línea del terme municipal que separa Cardona de Navàs.\nPel camí ens trobarem amb l’església de Santa Fe, les tombes del Mas, les runes del Castellet i les restes d’un poblat medieval entre d’altres coses.\nLa primera part del recorregut és majoritàriament per pistes i camins i el tram final de baixada per corriols.\nDurant el recorregut es passa pel costat de cases de propietat privada. Demanem que respecteu la privacitat d’aquests llocs i que no entreu sense el permís dels propietaris.\nComençarem la ruta des del Pont de les Palanquetes. Anirem a buscar l’antic camí de Valldeperes, que passa per sota d’ ”El Llobet”, on actualment hi ha el celler de “Vins i Cava Piteus”. Seguirem aquest camí fins trobar les marques blanques i vermelles del GR-176 que seguirem durant una bona estona. Després de fer un petit tram de corriol, arribarem a la casa de cal Misèries amb una era plena d’alzines. Les dades més antigues que hem trobat sobre aquesta masia són de l’any 1815. El darrer masover que hi va habitar, Ramon Closa Llobet, es va dedicar a la cria de rucs guarans que van arribar a ser comprats fins i tot, per comerciants de països àrabs, per obtenció de muls o mules mitjançant l’encreuament amb cavalls o eugues. Després de la seva mort, ara fa uns 20 anys, la masia, propietat de Josep Maria Cabanas, fa funcions de segona residencia.\nUns metres més endavant ens trobem el mas del Sunyer, amb l’església romànica de Santa Fe. La casa és citada per primera vegada en un pergamí del segle XIII i l’església està documentada des de l’any 1139. Originalment fou de planta única amb un absis semicircular. Al segle XVII es va modificar amb l’adició de capelles laterals, on si troben dos interessants retaules barrocs. El de la dreta é de l’any 1660, està dedicat als sants Galderic i Isidre. A la capella de l’esquerra hi ha el retaule del Roser d’estil renaixentista, posterior a 1610. També cal destacar el seu particular campanar d’espadanya.\nValldeperes – Santa Fe\nSeguim el camí i trobem la casa del Mas. Aquesta casa apareix documentada per primera vegada l’any 1479. Uns metres més endavant, a sota unes alzines hi trobem la Tomba del Mas.\nTomba del Mas\nLa següent casa que ens trobem és cal Perejoan. Les dades més antigues documentades que hem localitzat d’aquesta casa són de l’any 1674. El darrer masover va ser Ramon Closa Prat, que va morir l’any 2006. La masia ha estat remodelada i ara s’hi està una família cardonina, més aviat com esbarjo. Des del camí, sense entrar dins la masia, a la façana de ponent podem veure una curiosa gàrgola de pedra.\nUn cop hem passat per davant seu, deixem les marques del GR i trenquem a la dreta.\nSeguim la pista principal fins arribar a Castellet. Com el seu nom indica, en aquest lloc, o pel voltants, hi havia hagut un petit castell, probablement una torre. S’han trobat referències en documents d’aquest mas de l’any 1212. Només arriba, a primera vista, hi trobem unes tines i una casa enderrocada, però, si ens endinsem entre la vegetació, cap a la dreta, descobrirem les runes del que anys enrere havia estat un mas de grans dimensions. Actualment, sota les runes, encara hi podem veure l’estable construït amb volta catalana, amb les menjadores corresponents.\nEls darrers estadants van ser la família Guitart i en van marxar, l’any 1959, per anar a Llobet.\nDesfem el camí que em fet per pujar al Castellet i a la pista principal trencarem a la dreta i pujarem pel mig d’unes lloses de pedra enormes que semblen que no s’acabin mai. Es tracta d’un paratge que dona la raó a aquells que diuen que el nom de Valldeperes ve d’una mala interpretació de la traducció del llatí del nom de “Vallis Petras” que apareix en molts documents de l’any 1600 i que significaria “La vall de Pedres”.\nEn acabar la gran llosa trobem un camí que ens porta de nou al GR-176. El seguim, fem un corriol, creuem la carretera de Valldeperes, i continuem fins trobar una altra llosa a mà esquerra. Pugem pel mig de la llosa fins el capdamunt del Collet de les Caixes. A la part més alta del collet, en una cinglera, hi ha un conjunt de tres tombes d’origen medieval excavades a la roca i, a la part inferior de la necròpolis, sota la cinglera que presenta uns encaixos per a bigues, en unes excavacions dutes a terme l’any 2007, es va descobrir un taller de forja dels segles XI-XI, més tardà que les tombes. Actualment no són visibles per la gran vegetació que hi ha, tot i que sembla ser que bona part ha tornat ha ser soterrada.\nCreuem el camp que hi ha sota la darrera tomba i baixem un marge per anar a buscar la pista que ens dura fins a la Caseta del Sunyer. Com el seu nom indica es tracta d’una masoveria del Sunyer, que des de mitja segle passat es troba deshabitada. Per les seves característiques i per dues dates a la façana: una d’elles diu 1816 i una altra sobre la llinda de la porta posa 1880, sembla que fou construïda en més d’una fase durant el segle XIX, sobre una cosina. Al cantó esquerre, una escala que condueix a un galliner amb ponedors d’ous li dóna un aire ben pintoresc. No hi manca el corral, la cort de porcs i la comuna situada en un racó de l’estable. Uns petits coberts complementaven els espais útils de la masia. Tampoc no hi falta la bassa, a la part del darrere. A la façana hi ha també inscrita la data de 1677 en un carreu procedent d’una altra casa..\nLa Caseta del Sunyer\nContinuem una pista ample que ens porta fins el cap de amunt de la Costa Rèvola. Quan siguem en el punt més alt, ens desviarem uns metres a la dreta on hi trobem una Pedra de Terme. Es tracta d’una fita que separa els municipis de Cardona i Navàs. En la cara que mira a Cardona trobem la inscripció “N 58” i una “C” en referència al municipi de Cardona, i a l’altra cara trobem la inscripció d’una altra “C” en referència a Castelladral, ja que va ser cap de municipi fins 1960.\nPedra terme municipi\nAl poc de començar a baixar, prenem un corriol que ens dura per la cresta de la costa fins davant de l’empresa “Semen Cardona”. Abans de finalitzar la ruta, a la dreta del camí que va cap a la riera de Navel hi podem observar les restes d’un antic forn de obra. Es tracta del forn de Cal Xic. Tot i ser un forn d’obra, també havia estat utilitzat per fer-hi calç. Després d’una cocció de calç, el forn tornava a ser reconstruït, ja que per fer calç s’adquirien unes temperatures molt més elevades i les voltes s’ensorraven. Va estar en funcionament fins l’octubre de 1907, quan una crescuda del riu Cardener se’l va endur, deixant només la fogaina. Després de la riuada, van traslladar l’activitat al pla de La Cort, on actualment hi ha la part baixa del Polígon Industrial.


> principal > documentació > documents sobre dh > AI empreses\nDocuments d'Amnistia Internacional\nPrincipis de drets humans per a les empreses\nPublicat a "Los negocios en la Federación Rusa. Enfoque de derechos humanos". Edai, 2003\n1.- Política d'empresa sobre drets humans.\nTota empresa ha d'adoptar una política explícita sobre drets humans que inclogui suport públic a la Declaració Universal de Drets Humans. Les empreses han d'establir mecanismes per garantir la supervisió dels possibles efectes de les seves activitats en el camp dels drets humans. Alhora, han de garantir que el seu personal no es veurà implicat en abusos contra els drets humans. La política de l'empresa ha d'afavorir els contactes amb les autoritats locals, provincials i nacionals per tractar casos concrets de violacions de drets humans, i assumir la necessitats de crear salvaguardes per a protegir els drets humans. També ha de facilitar la creació de programes educatius i de formació en drets humans per a tots els empleats de l'empresa, així com fomentar l'acció col·lectiva en associacions empresarials per a la promoció i el respecte a les normes internacionals de drets humans.\nTota empresa ha de garantir que els seus sistemes de seguretat protegeixen els drets humans i estan d'acord amb les normes internacionals sobre l'aplicació de la llei. Les empreses han de formar adequadament en aquest sentit tot el personal, intern o contractat.\nEls mecanismes han de ser conseqüents amb els Principis Bàsics de les Nacions Unides (ONU) sobre "l'Ús de la força i de les armes de foc pels funcionaris encarregats de fer complir la llei" i amb el "Codi de conducta de les Nacions Unides per a funcionaris encarregats de fer complir la llei". Han d'incloure mesures per impedir l'ús excessiu de la força, així com el de la tortura o el tracte cruel, inhumà o degradant.\nLes empreses han d'establir normes clares per demanar la intervenció de les forces de seguretat de l'Estat o contractar-les, així com la prohibició de contractar personal de seguretat que hagi estat responsable de greus violacions de drets humans. Qualsevol queixa sobre els procediments o el personal de seguretat s'ha d'investigar immediatament, i de forma independent. Les empreses que subministrin material o serveis militars, de seguretat o policials han de prendre mesures rigoroses per evitar que tant el material com els serveis siguin usats per cometre violacions de drets humans.\n3.- Compromís amb la comunitat\nTota empresa ha d'adoptar mesures raonables per garantir que les seves activitats no tindran conseqüències negatives sobre els drets humans en la comunitat on les desenvolupa. Ha d'estar disposada a reunir-se amb els dirigents locals i les organitzacions de voluntaris per tractar del paper que l'empresa té en la comunitat en general. L'empresa ha de donar el seu suport a activitats i a organitzacions promotores de drets humans, col·laborant, per exemple, en programes d'educació, formació o civisme que tractin qüestions sobre drets humans, i/o amb organitzacions defensores dels drets humans.\n4.- Dret a no ser discriminat\nTota empresa ha de garantir que la seva política exclou la discriminació per motius d'origen ètnic, de sexe, de color, d'idioma, d'origen nacional o social, de posició econòmica, de religió, d'idees polítiques o altres conviccions profundes o de qualsevol altra condició. A més no ha de fer cap mena de distinció en la selecció, ascens, remuneració i condicions laborals del personal, ni tampoc en el servei al client, ni en les pràctiques dels contractistes, proveïdors i socis. Ha d'establir mesures per evitar l'assetjament sexual o racial, i prohibir la intolerància nacional, racial o religiosa.\n5.- Dret a no ser sotmès a esclavitud\nTota empresa ha de garantir que tant la seva política com la seva praxi prohibeixen l'ús d'esclaus, el treball forçat, i l'ocupació de treballadors captius menors d'edats o de reclusos forçats. A més ha de garantir també que els seus proveïdors, socis o contractistes no fan servir aquesta classe de mà d'obra.\n6.- Salut i seguretat\nTota empresa ha de garantir que la seva política i praxi empresarial proporcionin condicions laborals i productes saludables i segurs. L'empresa no ha d'utilitzar ni donar suport a mesures que suposin càstigs corporals, coacció mental o física, o insults.\n7.- Llibertat d'associació i dret a la negociació col·lectiva\nTota empresa ha de garantir als seus empleats l'exercici del dret a la llibertat d'expressió, reunió pacífica, i associació, així com a poder disposar d'un mitjà favorable per a la negociació col·lectiva, sense discriminació, al dret a fundar sindicats i a declarar-se en vaga, inclòs. L'empresa té l'obligació de garantir aquests drets als seus empleats encara que no estiguin protegits per la legislació nacional d'un país concret. Les empreses han de prendre mesures per garantir que els proveïdors, socis o contractistes no violen aquests drets.\n8.- Condicions de treball equitatives\nTota empresa ha de garantir condicions de treball equitatives i favorables, una seguretat raonable d'ocupació i una remuneració i beneficis equitatius satisfactoris que proporcionin un nivell de vida adequat als empleats i a les seves famílies. Les empreses han de prendre mesures per garantir que els proveïdors, socis o contractistes no violen aquests drets.\n9.- Vigilància del compliment de les normes de Drets Humans\nTota empresa ha d'establir mecanismes per garantir de manera efectiva que totes les seves activitat compleixen els codis de conducta i les normes internacionals de drets humans. Aquests mecanismes han de ser eficients, i tots els informes s'han de comprovar periòdicament de forma independent, de la mateixa manera que es revisen els comptes o es controla la qualitat dels productes i serveis. A altres interessats, com els membre de la comunitat local en la qual l'empresa desenvolupa la seva activitat o les organitzacions de voluntaris, se'ls ha d'oferir l'oportunitat de col·laborar en aquestes tasques per garantir-ne la transparència i la credibilitat


L'holandès Berry Powel seguirà al Nàstic\nAquesta darrera temporada ha marcat 11 gols\nEl Nàstic i el davanter holandès Berry Powel han arribat a un acord per tal de renovar el contracte una temporada més.\nREDACCIÓ Tarragona Actualitzada el 29/06/2011 18:56\n260x366 Powel, autor del gol / GIMNASTICDETARRAGONA.COM Powel, autor del gol / GIMNASTICDETARRAGONA.COM\nEl jugador d'Utrecht defensarà una campanya més els colors del Gimnàstic. L'acord s'ha dut a terme durant el dia d'avui i el jugador ha tornat a viatjar cap a la seva Holanda natal. A la tornada del jugador a Tarragona es farà l'acte oficial de renovació.\nBerry Powel va arribar en els darrers dies del mercat d'estiu de 2010 per reforçar la davantera grana. En el seu debut, l'holandès, es va guanyar el Nou Estadi marcant dues dianes contra el Girona. En la seva primera temporada, el davanter ha realitzat 11 gols, sent el màxim golejador de l'equip. El resgitre de gols de Powel no es veia a Tarragona des de fa tres temporades, quan Victor Casadesús va acabar l a campanya amb 14 dianes.\nEl tècnic de porters marxa\nEl fins ara entrenador de porters de la primera plantilla, Josep Ramon De la Fuente, ha arribat a un acord amb el Gimnàstic per tal de rescindir el seu contracte. D'aquesta manera, De la Fuente tanca la segona etapa a l'entitat grana, la primera com a tècnic, ja que amb anterioritat havia defensat la porteria del Nàstic. El gironí va tornar al club de Tarragona a finals de la temporada 2009-2010 i ha treballat tant amb Luis César com amb Joan Carles Oliva. Ara, De la Fuente enceta una nova etapa professional fora del Nàstic.\nEl club vol agrair-li la dedicació i professionalitat mostrada durant el període treballat a Tarragona i li desitja molt sort en el futur, tant a nivell professional com a nivell personal.


Hospitals en Obshtina vetrino - Directori - Llistat - Guia - Hospital - Varna - Bulgària - Hospitalsworldguide\nPàgina d'inici › Per país › Bulgària › Varna › Hospitals en obshtina vetrino\nHospitals en obshtina vetrino Varna > Bulgària\nA Obshtina vetrino trobareu diversos hospitals, però la manera més senzilla de saber quin és el problema que teniu ara és trucar i sol·licitar una cita. Aquí trobareu tots els Hospitals en Obshtina vetrino amb el seu contacte i la seva ubicació al mapa, de manera que no es tracta de com arribar-hi si voleu visitar-ne un.\nSi heu cercat Hospitals en Obshtina vetrino per un hospital que visita amb freqüència, ja sigui perquè és un pacient amb una malaltia crònica o perquè treballa al centre, consulteu el número de telèfon i l'adreça de l'hospital. Si veus algun error, contacta amb nosaltres.\nSi vau anar a un hospital i no va agradar l'atenció mèdica que va rebre, cerqueu altres persones Hospitals en Obshtina vetrino en aquesta guia. Representem un dels millors directoris d'hospitals Bulgària i del món, perquè oferim informació precisa i fàcil de visualitzar, de manera que sàpiga ràpidament com anar a l'hospital més proper.\nHospitals en Obshtina vetrino per categoria\nNo tothom pot pagar una cita mèdica privada. Per aquest motiu, proporcionem aquí tots els contactes de cada hospital públic Obshtina vetrino (Bulgària). Si voleu conèixer aquesta informació, feu clic i introduïu per veure'ls\nSi no sap quin hospital privat visitar Obshtina vetrino (Bulgària), aquí trobareu una llista excel·lent que conté tots els hospitals d'aquesta zona. Si necessiteu assistència mèdica i necessiteu saber que les instal·lacions us agradaran, consulteu-ne cadascun fent clic al vostre lloc web des de l'enllaç que oferim\nHospitals en Obshtina vetrino per ciutat\nLlistat de hospitals pròxims a Obshtina vetrino\nClinic Avis Medica- (Situat a 227.61 km)\nTokuda Hospital Sofia- (Situat a 341.45 km)\nSaint Marina Hospital- (Situat a 41.79 km)\nSaint Lazar Maternity Hospital- (Situat a 340.66 km)\nQueen Giovanna Hospital- (Situat a 339.38 km)\nDr Atanas Dafovski ad Multi Profile Hospital for Active Treatment Kardzhali- (Situat a 250.62 km)\nMedical Complex Maichin Dom Varna- (Situat a 41.30 km)\nMedical Centre Saint Sofia Burgas- (Situat a 91.35 km)\nDr Ignatyev Clinic- (Situat a 176.45 km)\nUshalnp St Naum Hospital St Naum- (Situat a 338.42 km)


Qui es frega les mans amb el nomenament de Xevi Xirgo com a president del CAC? - El triangle\nXevi Xirgo al costat del llibre que ha escrit amb Carles Puigdemont\nFerran Rodés, la Fundació Carulla, Antoni Bassas i els altres accionistes del diari ARA. El Punt Avui s’ha mantingut els darrers anys gràcies a les subvencions i la publicitat institucional que ha anat bolcant el govern de la Generalitat i altres administracions públiques governades pel pujolisme i els seus hereus. Tot i així, ha passat per moments crítics que s’han salvat, precisament, gràcies als cops de mà que li ha donat el govern de la Generalitat. Un d’aquests moments va ser quan Hermes Comunicacions, el grup editor del diari es va vendre El Punt Avui TV, que era un pou sense fons. També va haver de tancar la redacció de Barcelona i mantenir només la seu del diari a Girona. El 2018 va acomiadar el 20% de la plantilla i va rebaixar el sou dels que van continuar treballant-hi.\nEl Punt Avui és més un diari gironí que d’àmbit català. Les seves vendes han caigut en picat i es situen en uns 15.000 exemplars diaris, si fa no fa els mateixos que ven l’ARA. El diari que dirigeix Xevi Xirgo s’aguanta pel milió d’euros aproximat que cada any ingressa com ajuts i anuncis del govern de la Generalitat. La marxa anunciada de Xirgo a la presidència del Consell de l’Audiovisual de Catalunya (CAC) pot ser el cop definitu a la continuïtat del diari.\nEl món independentista té dos diaris per triar. Els partidaris d’ERC opten per l’ARA, els de Carles Puigdemont i el seu partit Junts ho fan per El Punt Avui. Des de l’ARA confien que aviat no tinguin competència en l’espai independentista pel que fa a la premsa escrita diària.\nPrev«Una cosa es ser diferente, y otra, distanciarse»


INTERVÉ: Benet Cuyàs, president de la Penya Blaugrana de Monells\nSi una paraula defineix a la població de La Bisbal d'Empordà, aquesta és solidaritat. En poc més d'una setmana ha aconseguit recaptar més de 10.000 euros que aniran destinats a la compra de material per a la Residència Geriàtrica Zoilo Feliu.\nLa iniciativa sorgeix de la Penya Blaugrana de Monells. En veure que aquesta temporada no podrien gaudir de més partits de lliga, les persones responsables van decidir destinar els 500 euros que tenien al compte corrent en comprar un projector, dos altaveus i una pantalla per la residència, per tal de fer més amena la complicada situació que s'està vivint, on des de la declaració d'estat d'alarma pel risc de propagació pel coronavirus, s'ha restringit les visites i les persones residents al centre no poden estar en contacte amb les seves famílies.\nAquesta donació es va fer viral a les xarxes socials i en aquest moment van decidir llançar un repte que tots els bisbalencs i bisbalenques recordaran per sempre, ja que s'hi ha bolcat tota la població. La crida ha consistit a fer una aportació econòmica al compte de la Penya. L'objectiu inicial de la recaptació era destinar-ho a comprar aparells informàtics que permetin que la gent gran pugui estar en contacte més sovint amb la família en aquesta situació en què no els està permès rebre visites.\nEn només 24 hores van aconseguir una xifra de gairebé dos mil euros amb els quals van fer entrega de 10 tauletes i un ordinador portàtil, cedits a preu de cost per Beep Informàtica, de les que els avis i àvies ja gaudeixen. A causa dels problemes d'oïda que tenen alguns residents, també s'han comprat 12 auriculars amb micròfon incorporat.\nVist l'èxit, es va decidir intentar assolir una xifra més elevada que els permetés comprar tres butaques especials per a persones que tenen dificultat de mobilitat. Aquestes tenen un cost de més de mil euros cada una i per aconseguir-ho es van posar en contacte amb totes les associacions bisbalenques. La resposta va ser massiva i la xifra es va disparar a gairebé 4.000 euros en un sol dia.\nLa gran sorpresa ha vingut a finals de setmana. Dijous tancaven el marcador amb gairebé cinc mil euros, i en només dos dies, aquest dissabte al vespre ja doblaven la xifra.\nEls membres de la Penya Blaugrana de Monells agraeixen la col·laboració de tots aquells que hi han aportat el seu granet de sorra. És el cas, per exemple, de gairebé totes les entitats bisbalenques, de tots els partits polítics municipals, i d'ajuntaments veïns com els d'Ullastret, Corçà, Cruïlles, Monells i Sant Sadurní de l'Heura, o Ultramort.\nA finals d'aquesta setmana vinent es farà el recompte total i es portarà a terme la compra de tot el material possible que la residència sol·liciti.


Veïns i comerços de Salmerón i Prat de la Riba, una setmana sense telèfon fix ni internet | Lleida.com\nVeïns i comerços de Salmerón i Prat de la Riba, una setmana sense telèfon fix ni internet\nS. COSTA DOMINGO / S.E.\nDesenes de comerciants i veïns de l’avinguda Prat de la Riba i el carrer Salmerón porten una setmana sense línia telefònica ni connexió a internet per una avaria a la xarxa de Movistar. “Des de dimarts passat no podem fer trucades ni connectar-nos a internet ni veure la plataforma de televisió de pagament per culpa d’aquesta avaria i sabem que no és un problema puntual, ja que afecta diversos blocs de veïns i comerços”, es va queixar ahir una veïna del carrer Salmerón. Un portaveu de Movistar va indicar que l’avaria està causada per una incidència a la cruïlla entre Prat de la Riba i Alcalde Porqueres en què estan “treballant”. Va detallar que “un cable es va mullar i s’està substituint”, però no va poder precisar quan acabaran la reparació, ni tampoc el nombre d’abonats que s’estan veient afectats per l’avaria.\nLa manca de línia telefònica era ahir un tema de conversa recurrent entre els veïns i comerciants d’aquests dos carrers. La majoria criticaven la falta d’informació de la companyia telefònica sobre aquesta incidència, mentre que altres es resignaven, assegurant que els talls de servei són un problema habitual en aquesta zona.\n“El meu fill treballa a casa amb l’ordinador i des de dimarts que no pot fer-ho”, critica una veïna\n“Porto des de dimecres intentant parlar amb la companyia i ja no sabem què fer, estic cansada de parlar amb una màquina durant mitja hora i que després no em sàpiguen dir què ha passat exactament”, va dir un comerciant de Prat de la Riba. Una veïna destacava que “les fallades són recurrents, quan no tenim un problema amb internet el tenim amb la llum, normalment aquestes incidències acostumen a arreglar-se el mateix dia, però el que està succeint ara ja és passar-se, no es pot estar una setmana sense línia telefònica”.\nUna altra veïna va indicar que presentarà una reclamació davant de Movistar per aquesta incidència i va afegir que la seua filla no pot presentar els treballs de l’escola al no tenir internet. Així mateix, un comerciant del carrer Salmerón va criticar que “des de divendres passat no tinc línia i he hagut de redirigir les trucades de la botiga a un mòbil perquè no hi ha manera de treballar, és vergonyós i molt perjudicial per al petit comerç”. Un sentiment que compartien també veïns d’aquest carrer. “El meu fill treballa amb l’ordinador des de casa i està des de dimecres passat sense poder fer res, i això són diners perduts”, va dir una veïna.\nAhir al migdia, el servei es va restablir parcialment en alguns comerços. “Estava sense internet, però poc després de la una del migdia ha tornat la connexió, encara que no me’n refio, vés a saber quant dura”, comentava resignat un altre comerciant.\nUns metres més avall, un grup d’operaris revisava una línia telefònica. Un d’ells va comentar que estaven buscant on s’havia produït la fallada de la connexió. “Portem tot el matí fent voltes buscant la ubicació concreta de la fallada, però anem a cegues”, va comentar.\nReparacions en diversos punts de la zona\nOperaris de Movistar van estar treballant ahir a la cruïlla dels carrers Salmerón amb Pi i Margall. Dies enrere també van actuar en aquest carrer i a l’avinguda Prat de la Riba amb Alcalde Porqueres.\nPobles de les Garrigues i Segrià, més de 15 hores sense telèfon\nFECOM Federació de Comerç de Lleida\nC/ Balmes, 21, 1r


Diputació de Castelló | La Diputació de Castelló promou els ODS en l'esfera municipal amb l'edició d'una guia pràctica pionera\nEl president, José Martí, assenyala que l'Agenda 2030 permetrà incrementar la prosperitat, promoure la inclusió social i augmentar la sostenibilitat ambiental en els municipis\nLa Diputació de Castelló ha elaborat una guia pràctica que ajudarà els municipis a introduir i desenvolupar dins de l'agenda política local els 17 Objectius de Desenvolupament Sostenible (ODS) de l'ONU. El document, destinat a personal tècnic i representants polítics d'entitats locals de la província, recull per cada bloc de ODS un decàleg amb accions perquè els ajuntaments planifiquen el seu futur a mitjà i llarg termini des d'una perspectiva sostenible. Es tracta d'una de les primeres guies editades en la Comunitat amb aquesta fi.\nHa afegit que en aquesta guia els municipis trobaran una aproximació dels ODS des del punt de vista local, així com una explicació de cadascun dels 17 objectius marcats i propostes de línies d'actuació i mesures per a contribuir a la seua emplene. “Per a aquesta institució és una autèntica obligació moral treballar a favor d'aquests objectius”.\nLa Diputació de Castelló ha adoptat la filosofia dels ODS en totes les seues àrees de treball des que José Martí accedira al juny de 2019 a la presidència. Per posar un exemple, l'any passat any 2021 es van destinar cinc milions d'euros per a inversions sostenibles en els 135 municipis de la província amb el pla #ReactivemObres.\nCal recordar que el 25 de setembre de 2015, l'Assemblea General de Nacions Unides va aprovar per unanimitat l'Agenda 2030 per al Desenvolupament Sostenible, un pla d'acció en favor de les persones, el planeta, la prosperitat i la pau universal. Compta amb 17 Objectius de Desenvolupament Sostenible (ODS) i 169 metes que hauran de ser aconseguits d'ací a 2030.


“Comarca Priorat, cultura de qualitat” - DO Montsant\nLa comarca del Priorat es converteix, a partir d’aquest divendres, en una de les protagonistes de la celebració del primer aniversari del Corte Inglés a Tarragona. Fins a 255 productes de la comarca tindran presència en una mostra de gastronomia del Priorat que du per nom: “Comarca Priorat, cultura de qualitat”. L’exposició i venda dels productes prioratins estarà oberta al públic des d’aquest divendres dia 7 i fins al 22 d’octubre.\nLa idea de sumar-se al primer aniversari del Corte Inglés a Tarragona va partir del Consell Comarcal del Priorat que, finalment, ha materialitzat la iniciativa a través de la Fundació Castell del Vi, de Falset, de la qual la institució comarcal és soci fundador. Davant la bona resposta per part del Corte Inglés –que no ha tingut cap dubte a oferir gratuïtament un espai al Priorat–, els productors de la comarca tampoc no han volgut deixar passar aquesta oportunitat, i s’han sumat amb força a la Mostra organitzada.\nFins a 34 cellers de la DO Montsant (83 referències de producte), 46 de la Denominació d’Origen Qualificada (DOQ) Priorat, 11 firmes oleícoles i altres 11 empreses gastronòmiques (de mel, pastisseria, xarcuteria artesana…) estaran presents a l’espai destinat a l’exposició i venda dels seus productes, a la planta soterrani, ben a prop de la zona gourmet i del supermercat.\nDurant aquests dies, a més estan previstos diversos tastos comentats. El dia 11 d’octubre, a les 19h, i a la sala “Àmbit Cultural”, serà el torn de la DO Montsant, que efectuarà una presentació de la pròpia DO i donarà a degustar dos vins representatius, un blanc i un negre. Abans però, el dia 10 tindrà lloc el tast “Els olis del Priorat” i el dia 20 el “Els vins de la DOQ Priorat.\nLa presència del Priorat al Corte Inglés, per tant, va més enllà d’un acte estrictament comercial. Així, a banda de l’espai d’exposició i venda, el Consell Comarcal disposarà durant aquests dies (entre el dia 7 i el 22 d’octubre) d’un punt d’informació turística de la comarca.\n“Més enllà de les vendes directes que puguin fer els productors de la comarca, el que volem des del Consell Comarcal del Priorat és aprofitar per difondre la imatge d’un territori de qualitat que cal conèixer”, explica el president del Consell, Cèsar López. “És en aquesta línia de treball que vam creure que estar al Corte Inglés, amb motiu del seu primer aniversari, era una bona oportunitat”, afegeix el president.